**НАРОДНО ЧИТАЛИЩЕ”КИРИЛ И МЕТОДИЙ-1934”,с.Цонево,кв.Яворово**

**E-mail:chitalishtekirilimetodii\_1934@abv.bg**

До Г-н Георги Георгиев

Кмет на общ.Дългопол

**ОТЧЕТ**

На читалищното настоятелство за осъществените читалищни и библиотечни дейности през 2023 година,в съответствие с чл.26а,ал.2 от Закона за народните читалища,приет на общо събрание на членовете на читалището,имащи право на глас,проведено на 20.02.2024 година.

 Народните читалища са първите и най-старите организирани структури на гражданското общество в България.Те са културни институции,които имат специфична мисия за съхранение и развитие на традиционните ценности на нацията.

Нашето читалище е сърцето на селото.То е работило и винаги ще работи за запазването на традициите,бита и културата.

Основните насоки по които работихме и през 2023 година бяха:

Библиотечна дейност

Читалищна дейност

Социално-образователна и информационна дейност

Материално-техническа база

Библиотечна дейност:

Библиотечната дейност е формата,чрез която читалището реализира задачите си за обогатяването на знанията и интереса към наука и изкуство у местното население.

Библиотеката при Народно читалище”Кирил и Методий-1934”разполага с 6410 тома литература от различните отрасли на знанието.За 2023 година набавената литература е 118 броя от дарения,бракувана литература няма.Регистрирани са 57 читатели и е раздадена 625 тома литература.

Библиотечните мероприятия,които организирахме са в полза на децата и учениците като:

-вечер под надслов”Зайченцето бяло”отбелязахме 10 години от смъртта на Леда Милева.

-проведохме литературно четене с деца от началния курс по случай 40 години от смъртта на българската поетеса и преводачка Дора Габе под надслов”Почакай слънце”.

-братчетата на Гаврош”-отбелязване на 100 години от смъртта на Христо Смирненски.

През цялата година във фоайето на читалището,съвместно с НЧ”Пробуда-1932”подреждахме витрини отразяващи различни събития.

Читалищна дейност:

Любителското творчество е част от душевността на народа,изворът на песните и обичаите във фолклора не пресъхват.

На заседание на читалищното настоятелство бяха утвърдени да функционират двете групи-групата за автентичен фолклор,състояща се от 9 жени и клуба за народни танци”Ракла”-12жени. На заседанието се взе решение да бъдат закупени ризи за ГАФ и цървули и носии за КНТ”Ракла”.И двете групи участват и ще участват и занапред във всички мероприятия на местно,регионално,национално и международно ниво.

Първият празник от календара – бабин ден проведохме с жените от двете групи .Селото ни беше огласено от песни и закачки.Беше пресъздаден обичая”Къпане на бебето”.Отбелязахме и деня на самодееца,баба Марта и международния ден на жената.

Не пропуснахме и отпразнуването на първа пролет.

Клуба за народни танци участва в коледния концерт на общината със своя програма.

И по стар български обичай на бъдни вечер коледари посетиха къщите в селото и благословиха стопаните им с песни за здраве и берекет през новата стопанска година.

Социално-образователна и информационна дейност:

Старали сме се през цялата година да осигуряваме достъп до всякакъв вид информация на всеки,който е поискал такава.

Съдействали сме на гражданите за попълване и изпращане на различни документи по електронната поща.

Материално-техническа база:

Основен проблем и на двете читалища е материално-техническата база.Сградата има нужда от спешен ремонт на покрива,подмяна на ел.инсталацията,подмяна на сценичната подова настилка и сценично оборудване,ремонт и оборудване на репетиционните зали .От години зрителната зала е негодна за използване и ще търсим всяка възможност за ремонта й.Следим за кандидатстване за европроекти и финансиране от местни инциативни групи.

Със собствени средства демонтирахме и оборудвахме репетиционна зала за клуба по народни танци.

Съвместно с читалище”Пробуда-1932”подменихме дограмата във фоайето на втория етаж и измазахме частично .

В заключение можем да кажем,че читалището ни работи успешно и ежедневно устоява мястото и ролята си на изявен културен институт.Дали нашето общо желание-то да бъде привлекателен център ще се осъществява и за в бъдеще зависи преди всичко от всички нас- от нашата ежедневна работа , от нашето умение да отворим по-широко вратите му към потребностите на хората , от нашата инциативност и упоритост.

20.02.2024г. Председател:……..

С.Цонево,кв.Яворово /Д.Костадинова/